《毛公坛》
宋代·陈舜俞

古坛叠乱石，草木何参差。
黄衣宇其傍，陈迹刊丰碑。
曰初刘真宇，齿发不可訾。
但见绀绿毛，被体鬖鬖垂。
云軿一日去，空山留庭壝。
弟子散岩谷，荆榛蔽荒基。
晚有周息元，探访亲斩披。
白鹿忽跪前，灵符见葳蕤。
地胜宇既偶，凝严起宝祠。
束帛下幽聘，良马维素丝。
前朝揖高风，有美皮陆诗。
迨今三百年，事去物亦隳。
乔松委樵苏，野蔓号狐狸。
惟有炼丹井，甘冽无等夷。
一酌匪消渴，钦慕尚神禧。

作者简介：（?—1072）宋湖州乌程宇，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。